EELNÕU
24.08.2026

Meresõiduohutuse seaduse muutmise ja sellega seonduvalt teiste seaduste muutmise seaduse eelnõu

§ 1. Meresõiduohutuse seaduse muutmine

Meresõiduohutuse seaduses tehakse järgmised muudatused:

1) paragrahvi 13 lõige 22 tunnistatakse kehtetuks;

2) paragrahvi 191 lõikes 3 asendatakse sõnad „vastavusmärgi vormi“ sõnadega „vastavusmärgise kuju“;

3) paragrahvi 62 lõike 2 punkti 7 täiendatakse pärast sõna „muutusest“ tekstiosaga „, sealhulgas ohust lootsitava laeva pardal olevatele laevapere liikmetele, ohust merekeskkonnale“;

4) seaduse 14. peatüki pealkirjast jäetakse välja sõnad „juurdlus ja“;

5) paragrahvi 69 täiendatakse lõikega 11 järgmises sõnastuses:
„(11) Selle üle otsustamisel, kas laevaõnnetus või ohtlik juhtum, mis toimus ajal, mil laev oli sildunud, ankrus või dokis, ning milles osalesid kalda- või sadamatöötajad, oli otseselt seotud laeva käitamisega, tuleb arvesse võtta laeva konstruktsiooni, varustuse, protseduuride, laevapere ja laeva juhtimise seotust toimunud tegevusega.“;

6) paragrahvi 691 lõike 1 punkt 2 muudetakse ja sõnastatakse järgmiselt:
„2) inimese surm või raske tervisekahjustus, mille tagajärjel inimene 30 päeva jooksul sureb, kui asjakohane teave on kättesaadav;“;

7) paragrahvi 691 täiendatakse lõikega 11 järgmises sõnastuses:
„(11) Muu laevaõnnetus on laevaõnnetus, mis ei ole väga raske laevaõnnetus.“; 

8) paragrahvi 691 lõiked 2 ja 3 tunnistatakse kehtetuks;

9) paragrahvi 692 pealkirjast ning § 70 pealkirjast ja tekstist jäetakse välja sõnad „Juurdluse ja“;

10) paragrahvi 692 lõike 1 sissejuhatavast lauseosast jäetakse välja tekstiosa „juurdlust (edaspidi juurdlus) ning laevaõnnetuste ja ohtlike juhtumite“;

11) paragrahvi 692 lõike 2 punktid 1 ja 2 muudetakse ja sõnastatakse järgmiselt:
„1) sõjalaeva ja sõjaväelise isikkoosseisu transpordilaevaga, välja arvatud laeva lipuõiguse ja laevaregistrite seaduse §-s 772 nimetatud registrisse kantud mehitatud veesõidukiga, kui Kaitsevägi või Kaitseliit esitab Ohutusjuurdluse Keskusele vastava taotluse, ning Euroopa Liidu liikmesriigile kuuluva või liikmesriigi käitatava riigihaldusülesandeid täitva laevaga, välja arvatud laeva lipuõiguse ja laevaregistrite seaduse §-s 341 nimetatud andmekogusse kantud riigihaldusülesandeid täitva laevaga, kui Ohutusjuurdluse Keskus peab seda vajalikuks juhtumi esialgse hindamise põhjal või kui laevaga osutati juhtumi toimumise ajal tasulisi teenuseid käesoleva seaduse § 758 tähenduses;
2) teisaldatava ujuvvahendiga, ajaloolise laevaga, millele on väljastatud ajaloolise laeva tunnistus, ning laevaga, mida kasutati juhtumi toimumise ajal või vahetult enne seda vaba aja veetmiseks;“;

12) paragrahvi 692 lõiget 2 täiendatakse punktiga 21 järgmises sõnastuses:
„21) väikelaevaga, mis ei olnud tegemas tasu eest vabaajareisi käesoleva seaduse § 2  punkti 3 tähenduses või mida ei kasutatud väikelaevajuhtide koolitamisel;“;

13) paragrahvi 692 lõike 2 punkt 3 muudetakse ja sõnastatakse järgmiselt:
„3) siseveelaevaga, mis ei ole reisilaev;“;

14) paragrahvi 692 lõike 2 punkt 4 tunnistatakse kehtetuks;

[bookmark: _Hlk172383681]15) paragrahvi 693 lõikes 2 ja lõikes 5 asendatakse sõna „juhtiv“ sõnaga „läbiviiv“;

16) paragrahvi 693 lõikes 4 asendatakse tekstiosa „juhitav ohutusjuurdlus viiakse läbi kooskõlas IMO laevaõnnetuste ja intsidentide uurimise koodeksiga“ tekstiosaga „algatatud ohutusjuurdlus viiakse läbi rahvusvahelise konventsiooni inimelude ohutusest merel alusel kehtestatud laevaõnnetuste ja ohtlike juhtumite ohutusjuurdluse rahvusvaheliste aluste ja soovituslike tavade koodeksi kohaselt“; 

17) paragrahvi 71 pealkirjast jäetakse välja sõnad „Ohutusjuurdluse korraldaja ja“;

18) paragrahvi 71 lõige 1 muudetakse ja sõnastatakse järgmiselt:
„(1) Pärast teate või teabe saamist juhtumi kohta, mis võib liigituda laevaõnnetuseks või ohtlikuks juhtumiks käesoleva seaduse §-de 69 ja 691 tähenduses, viib Ohutusjuurdluse Keskus läbi juhtumi esialgse hindamise ning otsustab juhtumi liigitamise või lõpetab esialgse hindamise, kui juhtum ei liigitu laevaõnnetuseks või ohtlikuks juhtumiks. Esialgne hindamine viiakse läbi ka pärast uute asjaolude ja tõendite ilmnemist juba lõpetatud laevaõnnetuse juurdluse või ohutusjuurdluse kohta.“;

19) paragrahvi 71 lõige 11 tunnistatakse kehtetuks;

20) paragrahvi 71 täiendatakse lõikega 12 järgmises sõnastuses:
„(12) Ohutusjuurdluse Keskus algatab juhtumi ohutusjuurdluse, kui juhtum liigitub väga raskeks laevaõnnetuseks. Muu laevaõnnetuse ja ohtliku juhtumi ohutusjuurdluse algatab Ohutusjuurdluse Keskus vajaduse korral kaalutlusotsuse alusel, võttes arvesse:
1) juhtumi raskusastet ja tagajärgi;
2) juhtumiga seotud laeva- ja lastitüüpe;
3) pärast juhtumit alles jäänud kaitsebarjääre;
4) varasemate sarnaste juhtumite sagedust ja nende ohutusjuurdluse tulemusi ning sarnaste juhtumite kordumise tõenäosust;
5) pärast juhtumit huvipoolte võetud meetmeid;
6) ohutusjuurdluse läbiviimisest tuleneva ulatuslikuma ohutusalase mõju avaldumise võimalikkust;
7) ohutusjuurdluse algatamata jätmisega seotud riske;
8) ohutusjuurdluse läbiviimiseks vajaliku ressursi piisavust.“;

21) paragrahvi 71 lõiget 21 täiendatakse teise lausega järgmises sõnastuses:
„Kui Ohutusjuurdluse Keskus saab laevaõnnetuse või ohtliku juhtumi toimumisest teada rohkem kui kaks kuud hiljem, on Ohutusjuurdluse Keskusel õigus algatada vajaduse korral ohutusjuurdlus ühe kuu jooksul vastava teabe saamisest arvates.“;

22) paragrahvi 71 täiendatakse lõigetega 22–24 järgmises sõnastuses:
„(22) Ohutusjuurdluse Keskus taasavab juhtumi ohutusjuurdluse, kui pärast uute asjaolude ja tõendite ilmnemist tehtud esialgse hindamise tulemusena selgub, et uued asjaolud ja tõendid võivad varem tehtud analüüsi ja järeldusi oluliselt muuta.

(23) Ohutujuurdluse Keskus registreerib laevaõnnetuse ja ohtliku juhtumi Euroopa laevaõnnetuste andmebaasis pärast juhtumi esialgset hindamist. Kõik juhtumiga seotud otsused dokumenteeritakse samuti Euroopa laevaõnnetuste andmebaasis.

(24) Ohutusjuurdluse Keskus teatab ohutusjuurdluse algatamisest juhtumi huvipooltele kirjalikult ja avalikkusele Ohutusjuurdluse Keskuse veebilehe kaudu.“;

23) paragrahvi 71 lõige 3 tunnistatakse kehtetuks;

24) paragrahvi 71 lõiget 6 täiendatakse teise lausega järgmises sõnastuses:
„Esialgne hindamine ja ohutusjuurdlus on toimingud haldusmenetluse seaduse tähenduses.“;

25) paragrahvi 71 lõike 7 sissejuhatavat lauseosa täiendatakse pärast sõna „on“ sõnadega „esialgset hindamist ja ohutusjuurdlust teostades“;

26) paragrahvi 71 lõike 7 punkti 4 täiendatakse pärast sõna „salvestile“ tekstiosaga „, lihtsustatud reisiinfo salvestile, laevaliikluse juhtimise süsteemi salvestile“;

27) paragrahvi 71 lõike 7 punkti 6 täiendatakse pärast sõna „takistamine“ sõnadega „või mõjutamine“;

28) paragrahvi 71 lõike 7 punkt 8 muudetakse ja sõnastatakse järgmiselt:
„8) viivitamata juurde pääseda laeva käitamisega või teiste juhtumiga seotud isikute ütlustele ning läbivaatuse, kontrolli ja neilt võetud proovide analüüsi tulemustele;“;

29) paragrahvi 71 lõiget 7 täiendatakse punktiga 9 järgmises sõnastuses:
„9) saada kaasabi teistelt asutustelt nende pädevuse piires.“;

30) paragrahvi 71 lõikes 8 asendatakse sõna „tööülesannete“ sõnaga „teenistusülesannete“;

31) paragrahv 711 tunnistatakse kehtetuks;

32) paragrahvi 72 lõige 1 muudetakse ja sõnastatakse järgmiselt:
„(1) Eesti riigilippu kandva laeva kapten või reeder on kohustatud viivitamata teatama juhtumist, mis liigitub või võib liigituda laevaõnnetuseks või ohtlikuks juhtumiks käesoleva seaduse §-de 69 ja 691 tähenduses, Ohutusjuurdluse Keskusele ja Transpordiametile ning lisaks:
1) politseiasutusele, kui juhtumiga kaasneb vajadus teha otsingu- ja päästetöid Eesti päästepiirkonnas;
2) Kaitseväele või politseiasutusele, kui juhtumiga kaasneb reostus või selle tekkimise oht Eesti merealal või piiriveekogudel;
3) Tööinspektsioonile töötervishoiu ja tööohutuse seaduse kohaselt, kui juhtumiga kaasneb tööõnnetus;
4) välisriigi pädevale asutusele või asutustele, kui juhtum leidis aset välisriigi merealal või sisevetel.“;

33) paragrahvi 72 lõiked 11 ja 12 tunnistatakse kehtetuks;

34) paragrahvi 72 täiendatakse lõigetega 13 ja 14 järgmises sõnastuses:
„(13) Välisriigi lippu kandva laeva kapten, selle laeva agent või lootsitava laeva loots on kohustatud teatama viivitamata Eesti merealal või sisevetel aset leidnud juhtumist, mis liigitub või võib liigituda laevaõnnetuseks või ohtlikuks juhtumiks käesoleva seaduse §-de 69 ja 691 tähenduses, Ohutusjuurdluse Keskusele ja Transpordiametile ning lisaks:
1) politseiasutusele, kui juhtumiga kaasneb vajadus teha otsingu- ja päästetöid;
2) Kaitseväele või politseiasutusele, kui juhtumiga kaasneb reostus või selle tekkimise oht.

(14) Sadamakapten on kohustatud viivitamata teatama Eesti sadamas või sadama akvatooriumis aset leidnud juhtumist, mis liigitub või võib liigituda laevaõnnetuseks või ohtlikuks juhtumiks käesoleva seaduse §-de 69 ja 691 tähenduses, Ohutusjuurdluse Keskusele ja Transpordiametile.“;

35) paragrahvi 72 lõiked 2–5 tunnistatakse kehtetuks;

36) paragrahvi 72 täiendatakse lõigetega 6–11 järgmises sõnastuses:
„(6) Käesoleva paragrahvi lõigetega 1–14 kehtestatud teatamiskohustused loetakse täidetuks, kui juhtumist on teatatud Transpordiameti veebilehel avaldatud merenduse kontaktpunktile või raadioside kaudu laevaliikluse korraldamise süsteemi laevaliiklusjuhile. Transpordiamet tagab käesoleva lõike esimeses lauses nimetatud viisil vastu võetud teadete viivitamatu edastamise käesoleva seaduse § 751 nimetatud infosüsteemi kaudu teiste asutuste määratud kontaktisikutele.

(7) Kui teade juhtumi kohta, mis liigitub või võib liigituda laevaõnnetuseks või ohtlikuks juhtumiks käesoleva seaduse §-de 69 ja 691 tähenduses, edastatakse ainult Ohutusjuurdluse Keskusele, Transpordiametile, politseiasutusele või Kaitseväele, peab ta selle edastama teistele asutustele Transpordiameti veebilehel avaldatud merenduse kontaktpunkti või käesoleva seaduse § 751 nimetatud infosüsteemi kaudu, et tagada vajaliku teabe jõudmine kõigi asjakohaste asutusteni.

(8) Kui Tööinspektsioonile edastatakse teade laeval või selle vahetus läheduses toimunud tööõnnetuse kohta, teatab ta sellest Ohutusjuurdluse Keskusele. Kui selline tööõnnetus liigitub või võib liigituda Ohutusjuurdluse Keskuse hinnangul laevaõnnetuseks või ohtlikuks juhtumiks käesoleva seaduse §-de 69 ja 691 tähenduses, edastab Tööinspektsioon juhtumi kohta kogutud vajaliku teabe Ohutusjuurdluse Keskusele. Kui Ohutusjuurdluse Keskusele edastatakse teadejuhtumi kohta, millel on tööõnnetuse tunnused, teatab Ohutusjuurdluse Keskus sellest Tööinspektsioonile.

(9) Käesoleva paragrahvi lõigetes 1–14 nimetatud teade peab sisaldama vähemalt järgmist teavet:
1) juhtumi toimumise kuupäev ja kellaaeg;
2) juhtumi toimumise asukoht;
3) laeva nimi, IMO number, lipuriik ja tüüp;
4) laeva lähte- ja sihtsadam;
5) laevapere liikmete ja reisijate arv;
6) teave ohtliku lasti kohta;
7) sündmuskoha ilmaolud;
8) juhtumi lühikirjeldus ja asjaolud;
9) juhtumi tagajärjed;
10) võetud esmased meetmed;
11) muu asjakohane teave.

(10) Transpordiamet on kohustatud veeteel toimunud laevaõnnetusest teatama õnnetuspiirkonnas olevatele laevadele, kui õnnetus võib takistada laevaliiklust.

(11) Kui ohutusjuurdluse käigus selgub või kahtlustatakse, et on toime pandud meresõitu ohustava ebaseadusliku tegevuse tõkestamise konventsiooni artiklites 3, 3bis, 3ter või 3quarter sätestatud kuritegu, teatab Ohutusjuurdluse Keskus sellest viivitamata teiste Euroopa Liidu liikmesriikide ja kõigi asjaomaste kolmandate riikide meresõiduturvalisuse valdkonna asutustele.“;

37) paragrahvi 721 lõike 1 sissejuhatav lauseosa muudetakse ja sõnastatakse järgmiselt:
„(1) Laeva kapten teatab laevaõnnetusest ja ohtlikust juhtumist käesoleva seaduse § 72 lõigetes 1 ja 13 kehtestatud nõuete ning reederi kehtestatud sisekorra olemasolul selle kohaselt. Laeva kapten selgitab välja laevaõnnetuse ja ohtliku juhtumi esmased asjaolud ning tagab tõendusandmete esialgse säilimise, tehes järgmist:“;

38) paragrahvi 721 lõike 1 punkt 1 muudetakse ja sõnastatakse järgmiselt:
„1) jäädvustab sündmuskoha ja tekitatud vigastused või kahjustused;“;

39) paragrahvi 721 lõike 1 punkt 4 muudetakse ja sõnastatakse järgmiselt:
„4) koostab juhtumi kirjaliku lühikokkuvõtte või täidab reederi koostatud asjakohase vormi, esitades oma esialgse arvamuse laevaõnnetuse või ohtliku juhtumi põhjuste kohta;“;

40) paragrahvi 721 lõiget 1 täiendatakse punktiga 5 järgmises sõnastuses:
„5) säilitab ning kaitseb ülekirjutamise ja muutmise eest salvestites ja muudes elektroonilistes seadmetes talletatud ohutusjuurdluse seisukohalt olulisi tõendusandmeid.“;

41) paragrahvi 721 lõiked 2 ja 3 muudetakse ja sõnastatakse järgmiselt:
„(2) Reeder esitab käesoleva paragrahvi lõikes 1 loetletud dokumentide koopiad ja tõendusandmed Ohutusjuurdluse Keskusele kolme tööpäeva jooksul pärast laevaõnnetuse või ohtliku juhtumi toimumist.

(3) Laevaõnnetuses või ohtlikus juhtumis osalenud laeva reeder peab esitama Ohutusjuurdluse Keskusele muude asjakohaste dokumentide koopiad ja tõendusandmed viie tööpäeva jooksul sellekohasest nõudmisest arvates.“;

42) paragrahvi 721 lõige 4 tunnistatakse kehtetuks;

43) paragrahvi 721 lõikes 5 asendatakse sõnad „korraldamiseks on vajalikud reisiinfo salvestis“ sõnadega „läbiviimiseks on vajalikud reisiinfo salvestis või lihtsustatud reisiinfo salvestis“;

44) paragrahvi 721 lõige 7 tunnistatakse kehtetuks;

45) paragrahvi 721 täiendatakse lõikega 8 järgmises sõnastuses:
„(8) Laevaõnnetuse või ohtliku juhtumi asjaosalistel on keelatud tarvitada vahetult pärast juhtumit alkoholi või narkootilist, psühhotroopset või muud joovet tekitavat ainet korrakaitseseaduse tähenduses, kuni pädevad asutused on lõpetanud sündmuskohal vajalikud toimingud, välja arvatud narkootilist või psühhotroopset ainet sisaldavat ravimit tervishoiutöötaja korraldusel vältimatu abi korras.“;

46) paragrahvi 73 pealkiri muudetakse ja sõnastatakse järgmiselt:
„§ 73. Ohutusjuurdluse aruanne ja ohutusalased soovitused“;

47) paragrahvi 73 lõige 1 muudetakse ja sõnastatakse järgmiselt:
„(1) Ohutusjuurdluse Keskus koostab ohutusjuurdluse algatamisel laevaõnnetuse ja ohtliku juhtumi kohta ohutusjuurdluse aruande, mis sisaldab vajaduse korral ohutusalaseid soovitusi. Ohutusjuurdluse aruanne ei ole määrus ega haldusakt haldusmenetluse seaduse tähenduses. Ohutusalane soovitus ei anna mingil juhul alust eeldada vastutust või süüd.“;

48) paragrahvi 73 täiendatakse lõikega 11 järgmises sõnastuses:
„(11) Ohutusjuurdluse Keskus võib anda asjakohasel juhul ohutusalaseid soovitusi abstraktse andmeanalüüsi ja läbiviidud ohutusjuurdluste üldiste tulemuste põhjal.“;

49) paragrahvi 73 lõikes 2 asendatakse sõnad „ja kui ohutusjuurdluse tulemusel ei ole võimalik anda soovitusi“ sõnadega „või kui ohutusjuurdluse tulemusel ei ole võimalik anda ohutusalaseid soovitusi“;

50) paragrahvi 73 lõike 5 teine lause tunnistatakse kehtetuks;

51) paragrahvi 73 lõige 6 muudetakse ja sõnastatakse järgmiselt:
„(6) Isikud ja riigi- või kohaliku omavalitsuse asutused, kellele anti käesoleva paragrahvi lõigete 1 ja 11 alusel ohutusalaseid soovitusi, teavitavad Ohutusjuurdluse Keskust rakendatud või kavandatavatest meetmetest kolme kuu jooksul ohutusalase soovituse saamisest arvates.“;

52) seadust täiendatakse §-ga 731 järgmises sõnastuses:
„§ 731 Ohutusjuurdluse tõendusandmed

(1) Ohutusjuurdluse Keskus ei avalikusta ega tee muul viisil kättesaadavaks järgmisi esialgse hindamise ja ohutusjuurdluse läbiviimise käigus kogutud tõendusandmeid:
1) isikute ütlused ja isikuandmed, sealhulgas terviseandmed;
2) ohutusjuurdluse käigus koostatud dokumendid;
3) teiste Euroopa Liidu liikmesriikide või kolmandate riikide uurijatelt saadud tõendusandmed, kui seda nõuab nende riikide ohutusjuurdlusasutus;
4) ohutusjuurdluse vahe-, lihtsustatud või lõpparuannete kavandid, välja arvatud juhul, kui need esitatakse huvipooltele arvamuse avaldamiseks;
5) laeva käitamisega seotud isikute vahetatud teave;
6) kirjalikud ja elektroonilised salvestised ja nende transkriptsioonid, sealhulgas sisekasutuseks koostatud aruanded ja materjalid.

(2) Ohutusjuurdluse Keskus avalikustab või teeb muul viisil kättesaadavaks käesoleva paragrahvi lõikes 1 loetletud tõendusandmed üksnes:
1) käesoleva seaduse §-s 70 kirjeldatud ohutusjuurdluse eesmärgil ohutusjuurdluse aruandes anonüümselt nii palju, kui see on analüüsi ja järelduste tegemiseks vajalik;
2) juhul, kui Ohutusjuurdluse Keskuse hinnangul on selleks ülekaalukas avalik huvi ja kui sellest tulenev kasu kaalub üles mistahes negatiivse riigisisese ja rahvusvahelise mõju, mida see võib avaldada käimasolevale või tulevasele ohutusjuurdlusele.

(3) Laevade reisiinfo salvesti ja lihtsustatud reisiinfosalvesti salvestisi ei avalikustata ega tehta muul viisil kättesaadavaks ning neid salvestisi on lubatud kasutada üksnes ohutusjuurdluse läbiviimiseks või muul meresõiduohutuse parendamise eesmärgil, välja arvatud juhul, kui need salvestised on muudetud anonüümseks ja neid ei ole võimalik kasutada tõendina asjaosaliste süü või vastutuse kindlaksmääramisel.“;

53) paragrahvi 78 lõiget 1 täiendatakse punktiga 14 järgmises sõnastuses:
„14) laeva kapten keeldub andmast käesoleva seaduse § 71 lõikes 7 nimetatud ametiisikule juurdepääsu laevaõnnetuse või ohtliku juhtumiga seotud teabele või tõenditele või keelab nende Ohutusjuurdluse Keskuse valdusesse võtmise.“;

54) paragrahvi 78 lõiget 8 ja § 791 lõiget 3 täiendatakse läbivalt pärast sõna „sadamatesse“ sõnadega „või ankrualadesse“;

55) paragrahvi 78 täiendatakse lõikega 81 järgmises sõnastuses:
„(81) Käesoleva paragrahvi lõikes 8 nimetatud keeld ei laiene vääramatu jõu korral suurema hädaohu ärahoidmiseks, reostusohu vältimiseks või vähendamiseks või puuduste kõrvaldamiseks laevale, mis kooskõlastatult Transpordiametiga siseneb teise Eesti sadamasse.“;

56) paragrahvi 791 täiendatakse lõikega 4 järgmises sõnastuses:
„(4) Käesoleva paragrahvi lõikes 3 nimetatud keeld ei laiene vääramatu jõu korral suurema hädaohu ärahoidmiseks, reostusohu vältimiseks või vähendamiseks või puuduste kõrvaldamiseks laevale, mis kooskõlastatult Transpordiametiga siseneb teise Eesti sadamasse.“;

57) paragrahvi 793 lõike 1 punktis 1 asendatakse sõna „musta“ sõnadega „halbade tegevusnäitajatega lipuriikide“;

58) paragrahvi 793 lõike 1 punktis 1 ja seaduse edasises tekstis asendatakse läbivalt tekstiosa „MOU liikmesriik“ tekstiosaga „MOU osalisriik“ vastavas käändes;

59) paragrahvi 793 lõike 1 punktis 2 asendatakse sõna „halli“ sõnadega „heade või keskmiste tegevusnäitajatega lipuriikide“;

60) paragrahvi 793 lõiget 31 täiendatakse pärast sõna „Kui“ sõnadega „keskmiste või halbade tegevusnäitajatega lipuriikide nimekirja kantud riigi lipu all sõitev“;

61) paragrahvi 793 täiendatakse lõigetega 32 ja 33 järgmises sõnastuses:
„(32) Kui heade tegevusnäitajatega lipuriikide nimekirja kantud riigi lipu all sõitev laev on Euroopa Liidus saanud kolm korda sadamasse sisenemise keelu, keelatakse laeval pärast järgmist kinnipidamist mõnes Euroopa Liidu sadamas või ankrualas siseneda Eesti sadamasse ja ankrualasse:
1) 24 kuuks, kui laeva seadusjärgsed tunnistused ja klassifikatsioonitunnistused on väljastanud klassifikatsiooniühing, mida on tunnustatud Euroopa Parlamendi ja nõukogu määruse (EÜ) nr 391/2009 laevade kontrollimise ja ülevaatusega tegelevate organisatsioonide ühiste eeskirjade ja standardite kohta (ELT L 131, 28.05.2009, lk 11–23) alusel;
2) alaliselt, kui laeva seadusjärgsed tunnistused ja klassifikatsioonitunnistused ei ole väljastanud klassifikatsiooniühing, mida on tunnustatud Euroopa Parlamendi ja nõukogu määruse (EÜ) nr 391/2009 alusel.

(33) Sadamasse sisenemise keelu kehtivusaega pikendatakse korduva kinnipidamise korral 12 kuu võrra juhul, kui laeval keelatakse sisenemine § 78 lõike 8 või § 791 lõike 3 alusel.“;

62) paragrahvi 794 täiendatakse lõikega 11 järgmises sõnastuses:
„(11) Käesoleva paragrahvi lõikes 1 nimetatud taotlus tuleb esitada Transpordiametile vähemalt üks kuu enne sadamasse sisenemise keelu kehtivusaja lõppu. Kui sellest tähtajast kinni ei peeta, on Transpordiametil õigus taotlust menetleda kuni üks kuu selle kättesaamisest arvates.“;

63) paragrahvi 794 lõiget 3 ja lõike 4 sissejuhatavat tekstiosa täiendatakse pärast sõnu „Euroopa Liidu liikmesriigis“ tekstiosaga „, Paris MOU osalisriigis“;

64) paragrahvi 794 lõike 4 punktis 1 asendatakse sõnad „musta nimekirja ega halli“ sõnadega „halbade või keskmiste tegevusnäitajatega lipuriikide“;

65) paragrahvi 794 lõike 4 punktist 2 jäetakse välja tekstiosa „, laevade kontrollimise ja ülevaatusega tegelevate organisatsioonide ühiste eeskirjade ja standardite kohta (ELT L 131, 28.05.2009, lk 11–23),“;

66) seaduse normitehnilises märkuses asendatakse tekstiosa „ja 2017/2110/EL (ELT L 315, 30.11.2017, lk 61–77)“ tekstiosaga „, 2017/2110/EL (ELT L 315, 30.11.2017, lk 61–77) ja (EL) 2024/3099 (ELT L, 2024/3099, 16.12.2024)“;

67) seaduse normitehnilist märkust täiendatakse pärast tekstiosa „(ELT L 131, 28.05.2009, lk 132–135)“ tekstiosaga „, muudetud direktiiviga (EL) 2024/3100 (ELT L, 2024/3100, 16.12.2024)“;

68) seaduse normitehnilises märkuses asendatakse tekstiosa „(ELT L 131, 28.05.2009, lk 114–127)“ tekstiosaga „(ELT L 131, 28.05.2009, lk 114–127), muudetud direktiiviga (EL) 2024/3017 (ELT L, 2024/3017, 06.12.2024)“.

§ 2. Riigilõivuseaduse muutmine

Riigilõivuseaduse § 14247 lõige 3 muudetakse ja sõnastatakse järgmiselt:
„(3) Kui pärast laeva kontrollimist peetakse laev sadamas kinni, tasutakse laeva kinnipidamise järel tehtava laevakontrolli eest riigilõivu järgmiselt:
1) alla 500-se kogumahutavusega laeva puhul – 500 eurot;
2) 500–2999-se kogumahutavusega laeva ja vähem kui 400 reisijat vedava reisilaeva puhul – 2000 eurot;
3) vähemalt 3000-se kogumahutavusega laeva ja vähemalt 400 reisijat vedava reisilaeva puhul – 3000 eurot.“

§ 3. Sadamaseaduse muutmine

Sadamaseaduse § 11 lõike 5 punkti 3 täiendatakse pärast sõna „juhtimist“ tekstiosaga „, laeva pardal olevate laevapere liikmete ohutust“.

§ 4. Veeseaduse muutmine

Veeseaduses tehakse järgmised muudatused:

1) paragrahvi 143 lõike 3 punktis 3 asendatakse tekstiosa „I lisa reeglis 15 või 34 või II lisa reeglis 13“ tekstiosaga „I lisa reeglis 4, 15 või 34 või II lisa reeglis 3 või 13“;

2) seadust täiendatakse §-ga 1451 järgmises sõnastuses:
„§ 1451. Euroopa Komisjoni teavitamine

Kliimaministeerium teavitab Euroopa Komisjoni asutustest, kellel on juurdepääs Euroopa Parlamendi ja nõukogu direktiivi 2005/35/EÜ artikli 10a lõikes 1 nimetatud elektroonilisele aruandlusvahendile.“;

3) paragrahvi 267 täiendatakse lõikega 3 järgmises sõnastuses:
„(3) Rahatrahvi määramisel saasteainete laevalt merre heitmise keelu rikkumise eest arvestatakse tuvastatud keskkonnakahju ja selle ulatust, sealhulgas asjakohasel juhul mõju kalandusele, turismile ja rannikukogukondadele, inimeste tervisele tekitatud kahju, rikkumise toime pannud isiku majanduslikku võimekust, rikkumisest saadud või eeldatavalt saadavat majanduslikku kasu, tema rakendatud meetmeid merreheitmise vältimiseks või selle mõju leevendamiseks, koostööd Keskkonnaametiga ning tema varasemaid laevade põhjustatud reostusega seotud rikkumisi.“.

4) seaduse normitehnilist märkust täiendatakse pärast tekstiosa „2009/123/EÜ (ELT L 280, 27.10.2009, lk 52–55)“ tekstiosaga „ja direktiiviga (EL) 2024/3101 (ELT L, 2024/3101, 16.12.2024)“.

§ 5. Seaduse jõustumine

Käesolev seadus jõustub 2027. aasta 27. juunil.



Lauri Hussar
Riigikogu esimees

Tallinn „....“ ...................... 2026. a.

_________________________________________________________________________

Algatab Vabariigi Valitsus „....“ ...................... 2026. a.

